Kirkšnoupis
Kirkšnoupis – upė Žemaitijoje, Plungės rajono savivaldybės teritorijoje, Žemaičių aukštumoje; Čerkšnės kairysis intakas (Babrungo intakas). Prasideda netoli Kapsūdžių kaimo. Teka į šiaurės vakarus, žemupyje pasuka šiaurėn. Įteka į Čerkšnę 1,6 km nuo jos žiočių, prie Jovaišiškės. Beveik visa vaga ištiesinta. Kaimai prie Kirkšnoupio: Kapsūdžiai, Glaudžiai, Jovaišiškė. Upėvardžio kilmė siejama su žodžiais keršas, prūs. kirsnan 'juodas'.